**Obavještenje o realizaciji akreditovanog programa obuke**

**„**Osnovi primjene Montesori pedagogije u radu sa korisnicima centara za dnevni boravak**“**

Poštovani/e,

Obavještavamo vas da JU Centar za dnevni boravak djece i omladine sa smetnjama u razvoju i odraslih lica sa invaliditetom u Prijestonici Cetinje realizuje akreditovani program obuke ***„*Osnovi primjene Montesori pedagogije u radu sa korisnicima centara za dnevni boravak“ 05. novembra 2022. godine** u periodu od 8 do 16h. Obuka će se održati u prostorijama JU Centar za dnevni boravak djece i omladine sa smetnjama u razvoju i odraslih lica sa invaliditetom u Prijestonici Cetinje, Bajice 72, Cetinje.

Program obuke namijenjen je zaposlenim i potencijalno zaposlenim stručnim radnicima, stručnim saradnicima i saradnicima u centrima za dnevni boravak.

Cilj programa obuke je sticanje stručnih kompetencija za primjenu Montesori pedagogije u centrima za dnevni boravak u Crnoj Gori. Na taj način bi se unaprijedio kvalitet života djece i mladih sa smetnjama u razvoju kroz povećanje kompetencija zaposlenih stručnih radnika, stručnih saradnika i saradnika u centrima za dnevni boravak u Crnoj Gori.

Realizatori obuke su Dijana Mlađen (nastavnik predškolskog vaspitanja) i Jovan Martinović (psiholog).

Cijena pohađanja obuke po kandidatu iznosi 45,00€. Nakon prijave za učešće svaki kandidat će dobiti dalje instrukcije o plaćanju.

Prijave slati najkasnije do 28. oktobra do 12h, na e-mail adresu jovan.iwc@gmail.com.

U prijavi je potrebno navesti ime i prezime, stručnu spremu, poslove koje zainteresovani/a obavlja, broj telefona, kao i naziv instuticije iz koje kandidat dolazi.

Za sve dodatne informacije možete se obratiti na gore navedeni e-mail ili broj telefona 067 025 822 (Jovan Martinović).

Srdačan pozdrav,

JU Centar za dnevni boravak djece i omladine sa smetnjama u razvoju i odraslih lica sa invaliditetom u Prijestonici Cetinje.